
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS

POSĖDŽIO PROTOKOLAS

2013-04-10 Nr. 280-P-12
Vilnius

Posėdis įvyko 2013 m. balandžio 10 d. 10.00 val.

Posėdžio pirmininkas – Mindaugas Bastys.

Posėdžio sekretorė – Lina Giriūnienė.

Dalyvavo:

Komiteto nariai: S. Fiodorovas, S. Jovaiša, G. Kirkilas, I. Šiaulienė, D. Teišerskytė, P. Žeimys.
Kitų dalyvių sąrašas pridedamas.
DARBOTVARKĖ:

1. Seimo nutarimo "Dėl Lietuvos radijo ir televizijos komisijos pirmininko ir pavaduotojo paskyrimo" projektas (dėl Edmundo Vaitekūno, Jono Korenkos) Nr. XIIP-399.
2. Elektroninio parašo įstatymo 8 straipsnio pakeitimo įstatymo projektas Nr. XIP-2847.
3. Pašto įstatymo 12 straipsnio pakeitimo įstatymo projektas Nr. XIP-2849.
4. Paso įstatymo 6 straipsnio pakeitimo įstatymo projektas Nr. XIP-4667.
5. Asmens tapatybės kortelės įstatymo 6 straipsnio pakeitimo įstatymo projektas Nr. XIP-4668.
6. Civilinio kodekso 2.138(1), 2.139 ir 2.140 straipsnių pakeitimo įstatymo projektas Nr. XIP-4913.
7. Baudžiamojo kodekso 178, 187 ir 280 straipsnių pakeitimo įstatymo projektas Nr. XIIP-302.
8. Lietuvos nacionalinio radijo ir televizijos įstatymo 6, 7 ir 15 straipsnių pakeitimo įstatymo projektas Nr. XIP-4734.
9. Elektroninės informacijos saugos (kibernetinio saugumo) plėtros 2011-2019 metais programos įgyvendinimo metinė ataskaita.
1. SVARSTYTA: Seimo nutarimo "Dėl Lietuvos radijo ir televizijos komisijos pirmininko ir pavaduotojo paskyrimo" projektas (dėl Edmundo Vaitekūno, Jono Korenkos) Nr. XIIP-399. 
Kalbėjo: M. Bastys, D. Teišerskytė, E. Vaitekūnas, S. Jovaiša, G. Kirkilas.

NUSPRĘSTA: pritarti svarstomam Seimo nutarimo projektui Nr. XIIP-399.
Balsavimo rezultatai: 6 – už, 1 – susilaikė. 
2. SVARSTYTA: 
Elektroninio parašo įstatymo 8 straipsnio pakeitimo įstatymo projektas Nr. XIP-2847.
Kalbėjo: M. Bastys, P. Griciūnas, S. Jovaiša, I. Jurkšuvienė.
NUSPRĘSTA: 
1. Atmesti Elektroninio parašo įstatymo 8 straipsnio pakeitimo įstatymo projektą Nr. XIP-2847.

2. Siūlyti pagrindiniam komitetui pritarti Seimo informacinės visuomenės komiteto sprendimui atmesti Elektroninio parašo įstatymo 8 straipsnio pakeitimo įstatymo projektą Nr. XIP-2847.
Pritarta bendru sutarimu.
3. SVARSTYTA: 
Pašto įstatymo 12 straipsnio pakeitimo įstatymo projektas Nr. XIP-2849.
Kalbėjo: M. Bastys, P. Griciūnas.
NUSPRĘSTA: 
1. Atmesti Pašto įstatymo 12 straipsnio pakeitimo įstatymo projektą Nr. XIP-2849.

2. Siūlyti pagrindiniam komitetui pritarti Seimo informacinės visuomenės komiteto sprendimui atmesti Pašto įstatymo 12 straipsnio pakeitimo įstatymo projektą Nr. XIP-2849.

Pritarta bendru sutarimu.
4. SVARSTYTA: 
Paso įstatymo 6 straipsnio pakeitimo įstatymo projektas Nr. XIP-4667.
Kalbėjo: M. Bastys, D. Teišerskytė, S. Stripeika.

NUSPRĘSTA: 
1. Pritarti Paso įstatymo 6 straipsnio pakeitimo įstatymo projektui  Nr. XIP-4667.
2. Siūlyti pagrindiniam komitetui pritarti Seimo informacinės visuomenės komiteto sprendimui pritarti Paso įstatymo 6 straipsnio pakeitimo įstatymo projektui  Nr. XIP-4667 ir pakoreguoti jį, atsižvelgiant į Teisės departamento išvadoje pateiktas pastabas dėl šio įstatymo projekto.
Pritarta bendru sutarimu.
5. SVARSTYTA: 
Asmens tapatybės kortelės įstatymo 6 straipsnio pakeitimo įstatymo projektas Nr. XIP-4668.
Kalbėjo: M. Bastys, S. Stripeika.

NUSPRĘSTA: 
1. Pritarti Asmens tapatybės kortelės įstatymo 6 straipsnio pakeitimo įstatymo projektui  Nr. XIP-4668.
2. Siūlyti pagrindiniam komitetui pritarti Seimo informacinės visuomenės komiteto sprendimui pritarti Asmens tapatybės kortelės įstatymo 6 straipsnio pakeitimo įstatymo projektui  Nr. XIP-4668.
Pritarta bendru sutarimu.
6. SVARSTYTA: 
Civilinio kodekso 2.138(1), 2.139 ir 2.140 straipsnių pakeitimo įstatymo projektas Nr. XIP-4913.
Kalbėjo: M. Bastys, S. Stripeika, I. Šiaulienė, I. Jurkšuvienė.

1. NUSPRĘSTA: 
2. Iš esmės pritarti įstatymo projekto idėjai – elektroninių įgaliojimų atsiradimui.

3. Atsižvelgiant į tai, kad svarstomame įstatymo projekte nepateikta elektroninio įgaliojimo sąvoka, į Teisės departamento pastabas, į sukurtą elektroninio parašo infrastruktūrą, į įgyvendinamą elektroninių dokumentų apyvartą, į sudarytas galimybes ir egzistuojantį poreikį plėsti elektronines paslaugas viešajame sektoriuje, į egzistuojančius registrus, į išvystytą informacinių ir ryšių technologijų infrastruktūrą siūlyti pagrindiniam komitetui a) daryti įstatymo projekto svarstyme pertrauką, b) vadovaujantis Lietuvos Respublikos Seimo Statuto 147 straipsnio 5 dalies nuostatomis, sudaryti darbo grupę įstatymo projektui tobulinti, įtraukiant į ją Informacinės visuomenės plėtros komiteto narius.

Pritarta bendru sutarimu.
7. SVARSTYTA: 
Baudžiamojo kodekso 178, 187 ir 280 straipsnių pakeitimo įstatymo projektas Nr. XIIP-302.
Kalbėjo: M. Bastys, S. Stripeika, Š. Frolenko, V. Bučinskas, V. Ramanavičius, D. Teišerskytė.

NUSPRĘSTA: 
1. Iš esmės pritarti Baudžiamojo kodekso 178, 187 ir 280 straipsnių pakeitimo įstatymo projektui Nr. XIIP- 302.

2. Siūlyti pagrindiniam komitetui pritarti Seimo informacinės visuomenės komiteto sprendimui iš esmės pritarti Baudžiamojo kodekso 178, 187 ir 280 straipsnių pakeitimo įstatymo projektui Nr. XIIP-302 , pakoregavus jį, pagal į Teisės departamento išvadoje pateiktas pastabas dėl šio įstatymo projekto ir pagal  Elektroninių ryšių įstatyme naudojamas sąvokas:

a. „12. Elektroninių ryšių infrastruktūra – fizinės infrastruktūros, kurią sudaro aparatūra, įrenginiai, įskaitant antenas, linijos, vamzdynai, kabeliai, kanalai, kolektoriai, šuliniai, atraminės konstrukcijos, bokštai, stiebai, statiniai, statinių įvadai, statinių inžinerinės sistemos, skirstomosios spintos ir kitos priemonės, visuma, skirta elektroninių ryšių veiklai vykdyti.

b. 42. Radijo ryšio kanalas – radijo dažnių juosta nustatytai techninių priemonių ir radijo bangų sklidimo aplinkos visumai, skirta tam tikrai informacijai perduoti ir priimti.

c. 50. Ryšių kabelių kanalų sistema – elektroninių ryšių infrastruktūros dalis, sudaryta iš ryšių kabelių kanalų, vamzdžių, šulinių ir kitų įrenginių (šulinių liukų, dangčių, užraktų, ryšių kabelių atramų, gembių, reguliavimo žiedų ir kt.), skirta ryšių kabeliams įverti ir (arba) išverti, sujungti, taisyti bei kitiems elektroninių ryšių įrenginiams įrengti ir jiems apsaugoti.“.

Pritarta bendru sutarimu.
8. SVARSTYTA: 
Lietuvos nacionalinio radijo ir televizijos įstatymo 6, 7 ir 15 straipsnių pakeitimo įstatymo projektas Nr. XIP-4734.
Kalbėjo: M. Bastys, V. Stundys, I. Šiaulienė, R. Jaskelevičienė, V. Ramanavičius, D. Teišerskytė.

NUSPRĘSTA: 
1. Iš esmės pritarti svarstomam įstatymo projektui Nr. XIP-4734.

2. Siūlyti Pagrindiniam komitetui vadovaujantis Seimo Statuto 147 straipsnio 5 dalies nuostatomis, daryti įstatymo projekto Nr. XIP-4734 svarstymo komitete pertrauką ir sudaryti darbo grupę šiam teisės akto projekto tobulinti, atsižvelgiant į Teisės departamento ir Lietuvos Respublikos Vyriausybės pastabas, kurioms Komitetas pritarė.
Pritarta bendru sutarimu.
9. SVARSTYTA: 
Elektroninės informacijos saugos (kibernetinio saugumo) plėtros 2011-2019 metais programos įgyvendinimo metinė ataskaita.
Kalbėjo: M. Bastys, A. Juocevičius, R. Jančiauskas, V. Bučinskas, S. Jovaiša, R.Rainys.

NUSPRĘSTA: išklausyta Vidaus reikalų ministerijos pateikta informacija.
Posėdžio pirmininkas



Mindaugas Bastys
Posėdžio sekretorė


                   Lina Giriūnienė

